laion/Wikipedia-Exotic huggingface dataset:
Kihnu Püha Nikolai kogudus

Kihnu Püha Nikolai kogudus (ka Kihnu Püha Nikolaose kogudus) on õigeusu kogudus Pärnu maakonnas Kihnul. Kogudus kasutab Kihnu Püha Nikolai kirikut. Kihnu saarel 1840. aastatel aset leidnud usuvahetusliikumise tulemusena siirdus 1846–1847 enamik kihnlasi õigeusku. 1. märtsil 1848 asutati saarel õigeusu kogudus, kuhu kuulus aasta lõpuks 266 meest ja 322 naist. Kõigist Eesti kihelkondadest olid Kihnu elanikud üksmeelselt usku vahetamas. 1848. aastaks oli Kihnus õigeusklikke 89,5% saare elanikkonnast. Järgnevatel aastakümnetel kuulusid peaaegu kõik kihnlased sünnijärgselt õigeusu kirikusse. Riia ja Miitavi piiskop Filaret (Gumilevski) pühitses luterliku kirikuhoone kohalike õigeusklike teenistuste pidamiseks. Alates 19. novembrist 1858 toimetati jumalateenistusi Kihnu mõisa peahoones. Kihnu Püha Nikolai koguduses oli 1890. aastal 928, 1916. aastal 1227 ja 1935. aastal 1204 liiget. Ilmselt on koguduseliikmetena arvestatud ka Kihnus sündinud ja mandrile või mujale siirdunud kihnlasi. Nõukogude ajal oli kogudusel oma preester aastatel 1944–1962 ja 1966–1972.
Kilingi-Nõmme kogudus

Kilingi-Nõmme kogudus võib tähendada järgmisi kogudusi: Kilingi-Nõmme õigeusu kogudus Kilingi-Nõmme vabakogudus EKNK Kilingi-Nõmme kogudus
Ehitusakustika

Ehitusakustika on akustika (täpsemalt rakendusakustika) haru, mis uurib heli kandumist ühest ruumist teise ruumi ehitustarindite vahendusel. Peamiselt on ehitusakustika eesmärgiks inimkõrva jaoks heliallikate tekitatud helide kuuldavuse vähendamine läbi ehitustarindite ehk heliisolatsioon. Heliallika iseloomu põhjal räägitakse õhu-, löögi-, või struktuuriheliisolatsioonist. Akustiliste meetmetega vähendatakse ja tõkestatakse helide ülekandumist ühest ruumist teise nii, et ruumis oleks võimalik töötada, magada ja puhata. Arhitektuuriakustika Helisolatsioon Ruumiakustika Hoonete akustiline projekteerimine. Tallinn: ET-INFOkeskuse AS. 2009. Lk 25.
Krivasoo Aleksander Nevski kogudus

EAÕK Krivasoo Aleksander Nevski kogudus (vene keeles Криушский православный приход) oli õigeusu kogudus Virumaal Krivasoo külas. Kogudus kasutas alates 1888. aastast Krivasoo Aleksander Nevski kirikut. Enne oma koguduse moodustamist kuulusid Krivasoo vene õigeusklikud Olga-Risti Nikolai koguduse alla. Kauguse tõttu moodustati 16. märtsil (vkj) 1888 Krivasoo Aleksander Nevski kogudus. Kogudus lõpetas tegevuse 1944. Krivasoo kogudus Eesti Ajalooarhiivi fondiloendis (vaadatud 30.10.2018) Vladimir Berens. "Историко-статистическое описание церквей и приходов Северо-Западных епархий. Часть 2, Эстонская епархия". Tallinn 1974. Käsikiri TLÜAR Baltica kogus, Msc K1-593/I, II. Leht 155 Krivasoo kogudus Eesti Ajalooarhiivi fondiloendis
Käina kogudusemaja

Käina kogudusemaja on hoone Hiiu maakonnas Käina asulas aadressil Lootuse tänav 4. Maja kasutab Käina Martini kogudus. Käinas on küll ka Käina kirik, ent see on varemetes. https://web.archive.org/web/20181030092125/https://dago.ee/kirik/kaina/ (vaadatud 30.10.2018)
Laiuse Koguduse Teataja

Laiuse Koguduse Teataja on EELK Laiuse koguduse häälekandja. Väljaanne ilmus 1931–1940 ja ilmub uuesti aastast 2009. Väljaande vastutav toimetaja on Leina Kreek. Laiuse Koguduse Teataja E-kataloogis ESTER (vaadatud 30.10.2018) Laiuse Koguduse Teataja E-kataloogis ESTER (vaadatud 30.10.2018) Laiuse Koguduse Teataja (1931–1940) E-kataloogis ESTER Laiuse Koguduse Teataja (alates 2009) E-kataloogis ESTER
Eurosport 2

Eurosport 2 on Euroopa spordile keskendunud telekanal. See on Eurosport 1 kanali ja Eurosport võrgu üksus. Kanalit edastatakse Euroopas mitmes keeleversioonis. Kanal näitab näiteks Bundesliga jalgpalliülekandeid, WWA maadlusvõistlusi, Austraalia jalgpallivõistlusi ning palju muud. Eurosport 2 alustas tegevust 10. jaanuaril 2005. Praegu[millal?] on selle kanali vaatajaid 50 miljonit ning kanalit edastatakse 47 riigis. Eurosport 2 edastab kanalit ka HD-kvaliteedis. Seegi kanal on vaadatav 47 riigis.
Faks

Faks (lühend sõnast faksiimile) ehk telefaks on trükitud või skaneeritud teksti, jooniste, fotode ja muude graafiliste kujutiste ülekanne tavaliselt telefoninumbrile, mis on ühendatud printeri või muu väljundseadmega. Faksiks nimetatakse sageli ka faksiaparaati kui ka faksiimilesidet või -saadetist ennast. Algne dokument skaneeritakse faksiaparaadiga, mis töötleb sisendkujutise üheks fikseeritud pildiks, teisendab selle rasterkujutiseks ja saadab selle telefonside kaudu helisagedustoonidena. Vastuvõttev faksiaparaat tõlgendab need toonid, genereerib fikseeritud pildi ja prindib paberkoopia. Varajased faksisüsteemid teisendasid pildi tumeduse helisignaaliks pideval või analoogsel moel. 1980. aastast saati saadab enamik faksiaparaate leheküljest üle heliks kodeeritud digitaalesituse, kasutades andmete pakkimist, et kujutise valgeid ja musti alasid kiiremini edastada. Faksiaparaadid olid 1980. ja 1990. aastatel kontorites laialt levinud, kuid sellised internetipõhised tehnoloogiad nagu e-post ja veeb on faksitehnoloogia peaaegu igas valdkonnas välja vahetanud. Siiski kasutatakse faksiaparaate veel näiteks tervishoius ja korrakaitses. Faksiimile Leemets, Tiina (21. mai 1993). "Kas fax või faks?". Hommikuleht – cit. via Eesti Keele Instituut. Faks (EKSS) Rouse, Margaret (juuni 2006). "What is fax?". SearchNetworking. Vaadatud 25. juulil 2012. Haigney, Sophie (19. november 2018). "The Fax Is Not Yet Obsolete". The Atlantic. Emerson Collective. Vaadatud 13. märtsil 2022.
Jair Bolsonaro

Jair Messias Bolsonaro (sündinud 21. märtsil 1955) on Brasiilia sõjaväelane ja poliitik, alates 1. jaanuarist 2019 kuni 31. detsembrini 2022 Brasiilia president. Ta valiti oktoobris 2018 Brasiilia presidendiks. 8. juulil 2020 teatas Bolsonaro nakatumisest koroonaviirusega. 2020 – OCCRP aasta inimene organiseeritud kuritegevuse ja korruptsiooni vallas "Coronavirus: Brazil's President Bolsonaro tests positive" (inglise). BBC News. 8.7.2020. Vaadatud 15.7.2020.
Kaugküte

Kaugküte on tsentraliseeritud asukohas toodetud soojuse jaotamise süsteem elamutele ja teistele hoonetele. Soojusallikas (katlamajas, koostootmisjaamas) toodetud kuum vesi/aur suunatakse isoleeritud torustiku kaudu hoonete soojussõlmedeni, kus need reeglina soojusvahetite abil, nn sõltumatu ühendusviisiga ühendatakse soojusvõrguga. Soojusvahetites kantakse keskkütte soojus üle hoone küttesüsteemides ringlevale kütteveele, õhule ja soojale tarbeveele. Vee ja õhu temperatuuri reguleerimine toimub soojussõlmes vastavalt hoone kütmisvajadusele, lähtudes tarbija soovist ja välisõhu temperatuurist. Kaugkütte puhul tuuakse välja järgmisi eeliseid: varustuskindlus – ruumi püsiv temperatuur on tagatud sõltumata ilmastikust keskkonnasõbralikkus – suuremad katlamajad on varustatud kaasaegsete puhastusseadmetega, mis vähendavad õhureostust ja heitmete kontsentratsiooni tiheasustusaladel efektiivsus – kaugküttevõrk võimaldab soojuse ja elektri koostootmist, kus kasutatakse biokütuseid, mis võimaldab kütuses sisalduva energia efektiivse ärakasutamise hind – suured katlamajad võimaldavad kasutada odavat kohalikku kütust, nagu turvas, hakkpuit, puidu- ja olmejäätmed jne. Keskkonnasäästlikumad kohalikud biokütused on konkurentsitult odavamad. Ühe kütuse hankeraskuste või suure hinnatõusu korral on kerge üle minna teisele kütusele. Kaugjahutus
Istanbuli lennujaam

Istanbuli lennujaam (ISL) on Istanbulis Türgis 2018. aastal avatud lennujaam. Istanbuli lennujaamana võidakse mõelda ka Istanbuli Atatürgi lennujaama (IST) – lennujaama, mis asub Istanbuli Euroopa poolel ja on Istanbuli endine peamine lennujaam; Sabiha Gökçeni rahvusvaheliste lennujaama (SAW) – lennujaama, mis asub Istanbuli Aasia poolel.
Ahlden

Ahlden on vald Saksamaal Alam-Saksi liidumaal Heidekreisi kreisis. Valla pindala on 25,83 km². 31. detsembril 2017 elas seal 1506 inimest. Vald asub Alleri jõe ääres, umbes 15 km Bad Fallingbostelist edelas ja 30 km Verdenist kagus. Napoleoni sõdade ohvitser Christian Friedrich Wilhelm von Ompteda, Briti armee Kuninga Saksa Leegioni kolonel, kes sai surma Waterloo lahingus, oli pärit Ahldenist. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. Ahldeni loss www.ahlden.de
Eickeloh

Eickeloh on vald Saksamaal Alam-Saksi liidumaal Heidekreisi kreisis. Valla pindala on 13,20 km². 31. detsembril 2017 elas seal 765 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Grethem

Grethem on vald Saksamaal Alam-Saksi liidumaal Heidekreisi kreisis. Valla pindala on 16,35 km². 31. detsembril 2017 elas seal 631 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.grethem.de
Hademstorf

Hademstorf on vald Saksamaal Alam-Saksi liidumaal Heidekreisi kreisis. Valla pindala on 9,23 km². 31. detsembril 2017 elas seal 839 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Hodenhagen

Hodenhagen on vald Saksamaal Alam-Saksi liidumaal Heidekreisi kreisis. Valla pindala on 20,15 km². 31. detsembril 2017 elas seal 3177 inimest. Paigas asus kunagi Hudemühleni loss, mis on nüüdseks täielikult hävinenud. Loss oli kuulus kui kobold Hinzelmanni kodu. Naabruses asub ka teine keskaegne loss, Hodenhageni loss Meiße jõe ääres. Vallas asub Serengeti Park, safariteemaline lõbustuspark. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.hodenhagen.de
Böhme (Alam-Saksi)

Böhme on vald Saksamaal Alam-Saksi liidumaal Heidekreisi kreisis. Valla pindala on 36,99 km². 31. detsembril 2017 elas seal 915 inimest. Vallas on neli osavalda: Böhme Bierde Altenwahlingen Kirchwahlingen GeoNames Register of German municipalities (2022), vaadatud 7.10.2023.
Frankenfeld

Frankenfeld on vald Saksamaal Alam-Saksi liidumaal Heidekreisi kreisis. Valla pindala on 24,26 km². 31. detsembril 2017 elas seal 502 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Häuslingen

Häuslingen on vald Saksamaal Alam-Saksi liidumaal Heidekreisi kreisis. Valla pindala on 13,58 km². 31. detsembril 2017 elas seal 808 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.haeuslingen.de
Tükipealse poolsaar

Tükipealse poolsaar oli poolsaar Tallinnas. Tükipealse poolsaar oli mandri poolt ühenduses Kopli poolsaare kirdeküljega, selle mõtteline keskkoht oli umbes tänapäevase Paljassaare tee 33 hoone kohal. Poolsaar oli edela-kirdesuunaline, selle pikkus oli umbes 1,3 km ning tipp oli umbes tänapäevase Paljassaare tee 34 hoone kohal. Poolsaare kael oli umbes Paljassaare lahe kagusopi ja Lahesuu sadama edelasopi mõttelise ühendusjoone kohal. Kaela laius oli umbes 0,7 km. 1912. aastal alustati Peeter Suure Sadama dokikambrite, basseinide ja laevateede süvendamist. Eemaldatud pinnas viidi Tükipealse poolsaare ja Väikese Paljassaare vahelisse madalmerre, nii et süvendustööde lõppedes 1918. aastal oli madalmeri täitunud ning Väike Paljassaar ühendatud mandriga. Hiljem on Tükipealse poolsaar madalmere jätkunud täitmisega ühendatud ka Suure Paljassaarega. Tänapäeval on endine Tükipealse poolsaar Paljassaare poolsaare kagupoolne (mandripoolne) osa. Väike Paljassaar Kopli poolsaar Peeter Suure sadam Paljassaare poolsaar Kaart Tallinna põhjaosast. 21. jaanuar 1909. Eesti Rahvusarhiiv, RA ERA 492.12.605, leht 124 "Plan von der Revalschen Stadtbesitzlichkeit Ziegelskoppel mit der Insel Carlos". Maamõõtja Friedrich Eurich. 1880–1881. Tallinna Linnaarhiiv, TLA.149.6.9 Aldo Mett. Kopli, Paljassaarte ja Tükipealse ajaloolised kaardid liugkaardina
Rethem

Rethem on linn Saksamaal Alam-Saksi liidumaal Heidekreisi kreisis. Linna pindala on 33,76 km². 31. detsembril 2017 elas seal 2326 inimest. Linn asub Alleri jõe ääres, umbes 25 km Bad Fallingbostelist edelas ja 18 km Verdenist kagus. Linnas toimusid 10.–11. aprillil 1945 rasked lahingud Briti ja Saksa üksuste vahel raskete kaotustega mõlemale poolele. Enamus saksa sõdureid olid nooremad kui 23 aastat. Register of German municipalities (2022), vaadatud 7.10.2023. www.rethem.de
Buchholz (Aller)

Buchholz on vald Saksamaal Alam-Saksi liidumaal Heidekreisi kreisis. Valla pindala on 27,7 km². 31. detsembril 2017 elas seal 2124 inimest. GeoNames Register of German municipalities (2022), vaadatud 7.10.2023. www.buchholz-aller.de
Essel

Essel on vald Saksamaal Alam-Saksi liidumaal Heidekreisi kreisis. Valla pindala on 34,06 km². 31. detsembril 2017 elas seal 1134 inimest. Enamus külast paikneb Alleri jõe lõunakaldal. Kiirtee A 7 läbib küla. Esseli vallas on 4 alljaotust: Essel Engehausen Stillenhöfen Ostenholz Moor Esselit on esmamainitud 1251. aastal kui Esele. Alleri ülemineku järelevalvet Esselis ja Alleri laevanduse kontrolli viisid läbi kolm Hademstorfi isandat. 14. sajandil oli nende asukohaks Uhlenburg. Loss asus Alleri orus Esseli ja Buchholzi vahel ning purustati 1394. aastal Braunschweig-Lüneburgi hertsogite poolt. 13. sajandil ehitati Engehausenisse ka Blankenburgi loss, mille kohal asub praegu mõisahoone. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.essel.de
Gilten

Gilten on vald Saksamaal Alam-Saksi liidumaal Heidekreisi kreisis. Valla pindala on 33,37 km². 31. detsembril 2017 elas seal 1224 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Lindwedel

Lindwedel on vald Saksamaal Alam-Saksi liidumaal Heidekreisi kreisis. Valla pindala on 16,56 km². 31. detsembril 2017 elas seal 2631 inimest. On tõendeid piirkonna mitme tuhande aastasest asustusest. Lindwedelit on esmamainitud 1304. aastal. Vallas on Lindwedeli ja Hope küla. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. Vallast ühisvalla kodulehel
Schwarmstedt

Schwarmstedt on vald Saksamaal Alam-Saksi liidumaal Heidekreisi kreisis. Valla pindala on 29,92 km². 31. detsembril 2017 elas seal 5713 inimest. Vald asub Alleri ja Leine jõe ühinemiskoha lähedal, umbes 20 km Bad Fallingbostelist lõunas ja 30 km Nienburgist idas. Valda kuuluvad Bothmer ja Grindau. Schwarmstedti kiriku ümbruse ala (ecclesia swarmstede) annetas aadlimees Mirabilis 1150. aasta paiku Mindeni piiskopkonnale. Schwarmstedti vana kirik asendati 1500. aasta paiku uue kirikuga (Püha Laurentiuse kirik), mis seisab seal praegugi. Oletatavasti vahetas maa omanikku 14. sajandi lõpul ja sealtpeale omas seda Braunschweig-Lüneburgi hertsogkond. Kröpelin, Mecklenburg-Vorpommern Miękinia, Poola, Alam-Sileesia vojevoodkond Makroökonoomik Wilhelm Röpke sündis Schwarmstedtis 10. oktoobril 1899. Ta töötas teadlase ja poliitilise nõustajana sõjajärgsel Saksamaal ja mõjutas oluliselt selle aja arengut. Kohalik kool on tema järgi nimetatud. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. schwarmstedt.de
David Price

David Taylor Price (sündinud 26. augustil 1985 Murfreesboros Tennessees) on USA pesapallur, söötja. Ta mängib alates 2016. aastast MLB klubis Boston Red Sox. Ta on vasakukäeline. Enne profikarjääri alustamist mängis Price Vanderbilti Ülikooli meeskonnas. 2007. aastal valiti ta parimaks ülikoolide meeskonnas mängivaks pesapalluriks. Samal aastal valiti ta aasta MLB draft '​is esimesena Tampa Bay Raysi poolt. MLB-s tegi ta Tampa Bay Raysi meeskonnas debüüdi järgmise aasta septembris. Enne Boston Red Soxiga liitumist mängis ta aastatel 2014–2015 Detroit Tigersis ja 2015. aasta hooaja teises pooles Toronto Blue Jaysis. 2010. aastal pälvis ta parimale vasakukäelisele söötjatele antava Warren Spahni auhinna. 2012. aastal oli American League'i parim püüdja võitute ja earned run average '​i näitaja poolest ning ta pälvis samal aastal parima American League'i mängijana Cy Youngi auhinna. 2014. aasta hooajal oli ta kogu MLB parim strikeout '​ite arvestuses. 2015. aastal oli ta American League'is parim taas earned run average '​'i näitaja poolest. 2018. aastal tuli ta Boston Red Soxiga World Seriesi võitjaks. Viiel korral on ta valitud MLB tähtede mängule. 2006. aastal võitis ta USA meeskonnaga kuldmedali rahvusvahelisel alla 23-aastate maailmameistrivõistlustel.  David Price – pildid, videod ja helifailid Wikimedia Commonsis David Price baseball-reference.com lehel David Price MLB kodulehel
Fernando Llorente

Fernando Javier Llorente Torres (sündinud 26. veebruaril 1985 Pamplonas) on Hispaania endine profijalgpallur (ründaja). Ta alustas karjääri Athletic Bilbaos. Ta oli viiel hooajal klubi olulisemaid ründajaid. Hooajal 2011–12 lõi ta 29 väravat, neist 17 Hispaania kõrgliigas. 2013. aastal liitus ta Itaalia kõrgliiga klubiga Juventus, kellega tuli kahel korral Itaalia meistriks. Hooajal 2015–16 mängis ta taas Hispaanias, seekord Sevilla ridades. Järgmisel hooajal suundus ta Inglismaale, mängides 2016–17 Swansea Citys ning liitus hooajal 2017–18 Tottenham Hotspuriga. 2019. aastal naasis ta Itaalia kõrgliigasse, liitudes Napoliiga. 2021. aasta jaanuaris siirdus ta Itaalia kõrgliigaklubisse Udinese. Tema klubikarjääri viimaseks klubiks jäi Hispaania esiliigaklubi Eibar, kus ta mängis hooajal 2021/22. Llorente osales Hispaania kuni 20-aastaste koondisega 2005. aasta juunioride maailmameistrivõistlustel, kus ta lõi kokku viis väravat. Debüüdi Hispaania rahvuskoondises tegi ta 14. novembril 2008 sõprusmängus Tšiili vastu. Esimese värava lõi ta koondise särgis 11. veebruaril 2009 sõprusmängus Inglismaa vastu. 2009. aasta FIFA konföderatsioonide karikaturniiri viimases alagrupimängus lõi ta värava Lõuna-Aafrika Vabariigi vastu. 2010. aastal tuli ta Hispaania koondisega maailmameistriks ja 2012. aastal Euroopa meistriks. Juventus Serie A: 2013–14, 2014–15, 2015–16 Coppa Italia: 2014–15 Supercoppa Italiana: 2013, 2015 Sevilla UEFA Euroopa Liiga: 2015–16 Napoli Coppa Italia: 2019–20  Fernando Llorente – pildid, videod ja helifailid Wikimedia Commonsis Ametlik koduleht
Xander Bogaerts

Xander Jan Bogaerts (sündinud 26. augustil 1992 Oranjestadis) on Aruba pesapallur. Tema mängijapositsioon on shortstop. Ta on paremakäeline. Bogaerts alustas karjääri 2010. aastal Dominikaani Vabariigi liigas. Alates 2013. aastast mängib ta MLB klubis Boston Red Sox. Kohe esimesel hooajal tuli ta klubiga World Seriesi võitjaks. Teist korda võitis ta Red Soxiga World Seriesi 2018. aastal. 2016. aastal osales ta MLB tähtede mängul. Aastatel 2015 ja 2016 on ta pälvinud American League'i parima shortstop '​i positsioonil mängiva ründemängijale antava Silver Sluggeri auhinna.  Xander Bogaerts – pildid, videod ja helifailid Wikimedia Commonsis Xander Bogaerts baseball-reference.com lehel Xander Bogaerts MLB kodulehel
Moltšanov

Moltšanov (vene keeles Молчанов, saksa keeles Moltschanoff) oli Venemaa aadlisuguvõsa. Moltšanovite kohta on esimesi teateid XVI sajandi lõpust. Suguvõsaliin algab Grigori Ivanovitš Moltšanoviga (suri pärast 1592). XVIII sajandil tegid tema järeltulijad karjääri mereväeteenistuses. Nikifor Ivanovitš Moltšanov (suri 1764) oli Arhangelski sadamakapten ja läks erru kontradmirali auastmes. Tema poeg Vassili Nikiforovitš Moltšanov (suri pärast 1752) oli 1. järgu kapten. Suguvõsa kõige nimekam liige oli salanõunik Pjotr Stepanovitš Moltšanov (1770−1831), kes teenis senatis ülemprokurörina ja oli aastast 1807 riigisekretär. 1814. aasta 7. märtsil (vkj) võeti ta Eestimaa rüütelkonna matriklisse. Erinevalt mitmetest Läänemereprovintside rüütelkondadesse immatrikuleeritud vene päritolu isikutest omandas ta siin maavalduse: talle anti rendile kolm riigimõisa Liivimaal. Nikifor Ivanovitš Moltšanov (suri 1764), kontradmiral Pjotr Stepanovitš Moltšanov (1770−1831), salanõunik, senati ülemprokurör, riigisekretär, mõisarentnik, kirjanik Liivimaa eesti distrikt: Laiuse (Schloẞ Lais) (1813−1825, rendivaldus) Saaremaa: Hellamaa (Hellema) (1813−1825), Muhu-Suuremõisa (Mohn-Groẞenhof) (1813−1825) Der Adel der russischen Ostseeprovinzen (Estland, Kurland, Livland, Ösel). 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 368. Genealogisches Handbuch der baltischen Ritterschaften. Teil: Estland. Bd III. Görlitz: Verlag E. U. Starke, 1930. Lk 298 [1]. Moltšanovi suguvõsa vapp Väljavõte Eestimaa rüütelkonna genealoogilisest käsiraamatust
Nõmme baptisti palvemaja

Nõmme baptisti palvemaja on palvemaja Tallinnas aadressil Puuvilja tänav 4. Maja kasutab Nõmme Baptistikogudus. Maja ehitus kestis kolm kuud ja see avati 1931. 2002 maja renoveeriti ja selle käigus sai maja ka uue välisilme. http://maaleht.delfi.ee/news/eestielu/arhiiv/nomme-baptistikogudus-tahistab-120-sunnipaeva?id=66879573 (vaadatud 30.10.2018)
Viimsi vabakogudus

Viimsi vabakogudus on Eesti Evangeeliumi Kristlaste ja Baptistide Koguduste Liitu kuuluv kogudus Harju maakonnas Viimsi vallas Haabneeme asulas, Rohuneeme tee 40. Kogudus kasutab Viimsi vabakoguduse kirikut. Koguduse pastor on Kristjan Kalamägi. http://viimsikogudus.ee/kontakt/ (vaadatud 30.10.2018) Koguduse koduleht
Viimsi vabakoguduse kirik

Viimsi vabakoguduse kirik on kirik Harju maakonnas Viimsi vallas Haabneeme asulas. Kirikut kasutab Viimsi vabakogudus. Koguduse koduleht
Kõpu kabel

Kõpu kabel (ka Kõpu kirik) oli väike puidust luteri kabel Hiiumaal Reigi kihelkonnas Kõpu luteri kalmistul. Kabeli asukoht on maastikul jälgitav tänapäevalgi. Kabel ehitati 1887 nint selles oli 150 istekohta. 12. augustil 1942 sai plekk-katusega kabel pikselöögi ja põles maha. Esimene kabel olevat Kõppu ehitatud aga 1641. aastal. Kõpu kalmistu kultuurimälestiste riiklikus registris (vaadatud 30.10.2018)
Sagedusriba

Sagedusriba on sagedusvahemik elektromagnetiliste ja akustiliste võnkumiste spektris ehk sagedusjaotuses. Sagedusribaks nimetatakse ka piirsageduste vahemikku elektrisignaali ja raadio- või akustikaseadme sageduskarakteristikul. Elektromagnetvõnkumisi jaotatakse sagedusribadeks lainepikkuste järgi (vt Elektromagnetspekter) ja kasutusotstarbe järgi (vt Mikrolained). Akustikas on kasutusel näiteks oktavriba, tertsriba ehk kolmandik oktavriba ja dekaad, detsidekaad ja millidekaad. Inimese kõrvaga kuuldavaks sagedusribaks loetakse 16 Hz kuni 20 kHz. Ribalaius Tertsriba ENE 8. köide, 1995
Neja

See artikkel räägib linnast. Jõe kohta vaata artiklit Neja jõgi. Neja on linn Venemaal Kostroma oblastis, Neja rajooni ja Neja linnaasunduse keskus. Neja asub Neja jõe paremal kaldal, 237 km kaugusel Kostromast. Asula tekkis 1906. aastal avatud Vologda-Vjatka raudtee juurde ning sai nime jõe järgi. 1958. aastal sai asula linnaõigused. 1970. aastal oli linnas 14 416 elanikku. Neja peamine tööstusharu on puidutööstus. http://www.neya.info/ http://костромские-деревни.рф/нея-город/